ಲಂಕಾಗೆ ತವರಿನಲ್ಲೇ ಮುಖಭಂಗ :ಇಂಗ್ಲೆಂಡ್ ವಿರುದ್ಧ 135ಕ್ಕೆ ಸಿಂಹಳೀಯರು ಆಲೌಟ್ ಶ್ರೀಲಂಕಾ : ಇಂಗ್ಲೆಂಡ್ ವಿರುದ್ಧ ತವರಿನಲ್ಲಿ ನಡೆಯುತ್ತಿರುವ ಮೊದಲ ಟೆಸ್ಟ್ ಪಂದ್ಯದಲ್ಲಿ ಶ್ರೀಲಂಕಾ ತಂಡ ಕೇವಲ 135 ರನ್ಗಳಿಗೆ ಎಲ್ಲಾ ವಿಕೆಟ್ಗಳನ್ನು ಕಳೆದುಕೊಂಡು ಮುಖಭಂಗ ಅನುಭವಿಸಿದೆ. ಟಾಸ್ ಗೆದ್ದು ಬ್ಯಾಟಿಂಗ್ ಆರಂಭಿಸಿದ ಶ್ರೀಲಂಕಾ ಆರಂಭದಿಂದಲೇ ಪೆವಿಲಿಯನ್ ಪರೇಡ್ ನಡೆಸಿತು. ಆರಂಭಿಕರಾಗಿ ಲಹಿರು ತಿರುಮನ್ನೆ ಕೇವಲ 4 ರನ್ ಹಾಗೂ ಕುಸಾಲ್ ಮೆಂಡಿಸ್ ಶೂನ್ಯಕ್ಕೆ ವಿಕೆಟ್ ಒಪ್ಪಿಸಿದರು. ಕೇವಲ 10 ರನ್ಗಳ ಅಂತರದಲ್ಲಿ ಕುಸಾಲ್ ಪೆರೆರಾ ಕೂಡ ಡಾಮ್ ಬೆಸ್ ಬೌಲಿಂಗ್ನಲ್ಲಿ ರೂಟ್ಗೆ ಕ್ಯಾಚಿತ್ತು ಪೆವಿಲಿಯನ್ ಸೇರಿಕೊಂಡರು. 25 ರನ್ನುಗಳಿಗೆ 3 ವಿಕೆಟ್ ಕಳೆದುಕೊಂಡು ಅಲ್ಪ ಮೊತ್ತಕ್ಕೆ ಕುಸಿಯುವ ಭೀತಿ ಎದುರಿಸಿದ್ದ ಲಂಕಾ ತಂಡಕ್ಕೆ ಮ್ಯಾಥ್ಯೂಸ್ 27 ಹಾಗೂ ಚಂಡಿಮಾಲ್ 28 56 ರನ್ಗಳ ಜೊತೆಯಾಟ ನೀಡಿದರು. ಆದರೆ ಇವರಿಬ್ಬರೂ ಔಟಾಗುತ್ತಿದ್ದಂತೆ ಬಂದಂತಹ ಬ್ಯಾಟ್ಸ್ಮನ್ಗಳು ಕ್ರೀಸ್ಗೆ ಬಂದಷ್ಟೇ ವೇಗವಾಗಿ ವಾಪಸ್ ತೆರಳಿದರು. ಶನಾಕ 23, ಹಸರಂಗ 19, ಡಿಕ್ವೆಲ್ಲಾ 12, ದಿಲ್ರುವಾನ್ ಪೆರೆರಾ 0 ಹಾಗು ಎಂಬುಲ್ದೇನಿಯಾ ಕೂಡ ಸೊನ್ನೆ ಸುತ್ತಿದರು.ಇಂಗ್ಲೆಂಡ್ ಪರ ಅದ್ಭುತ ಬೌಲಿಂಗ್ ಪ್ರದರ್ಶನ ತೋರಿದ ಡೊಮೆನಿಕ್ ಬೆಸ್ 30 ರನ್ ನೀಡಿ 5 ವಿಕೆಟ್ ಪಡೆದರು. ಇವರಿಗೆ ಸಾಥ್ ನೀಡಿದ ಸ್ಟುವರ್ಟ್ ಬ್ರಾಡ್ 20 ಕ್ಕೆ 3 ವಿಕೆಟ್ ಹಾಗೂ ಜಾಕ್ ಲೀಚ್ ಕೇವಲ 1 ವಿಕೆಟ್ ಪಡೆದು ಮಿಂಚಿದರು.